டெர்மினேட்டர் படத்துக்கு அறிமுகம் தேவையிருக்காது. அர்னால்டு நடித்து உலகமெங்கும் வசூலில் சக்கைப் போடு போட்ட படம். 1984-ம் ஆண்டில் ஜேம்ஸ் கேமரூன் இயக்கத்தில் வெளியான முதல் பாகத்தைத் தொடர்ந்து பல பாகங்கள் வெளியாகின. சுயமாகச் சிந்திக்கும் திறன் படைத்த ஒரு ரோபோ மனிதராக அர்னால்டின் கதாபாத்திரம் உருவாக்கப்பட்டிருக்கும். 2029-ம் ஆண்டிலிருந்து காலப் பயணத்தின் மூலமாக 1984-ம் ஆண்டுக்குத் தனக்கு உத்தரவிடப்பட்ட ஒரு வேலையை முடிக்க அர்னால்டு வந்திருப்பார்.